IMF เตือนกรีซปรับโครงสร้างหนี้เพิ่มเติม เหตุมาตรการควบคุมเงินทุนกระทบศก.
IMF เตือนต้องกรีซปรับโครงสร้างหนี้เพิ่มเติม เหตุมาตรการควบคุมเงินทุนกระทบศก.
15 ก.ค. 2558

กองทุนการเงินระหว่างประเทศ (IMF) ได้แสดงความกังวลเกี่ยวกับความสามารถของกรีซในการดำเนินมาตรการรัดเข็มขัดเพื่อแลกกับความช่วยเหลือด้านการเงินรอบใหม่ พร้อมกับเตือนว่า กลุ่มยูโรโซนจะต้องมุ่งมั่นเรื่องการปรับโครงสร้างหนี้เพื่อสร้างความเชื่อมั่นว่า โครงการให้ความช่วยเหลือกรีซใช้ได้ผล
IMF เตือนว่า กรีซจะเป็นจะต้องปรับโครงสร้างหนี้มากกว่าแต่ก่อน เนื่องจากมาตรการควบคุมเงินทุนที่รัฐบาลกรีซประกาศใช้เมื่อเร็วๆนี้ ได้ส่งผลกระทบต่อเศรษฐกิจภายในประเทศที่อ่อนแออยู่แล้ว
นอกจากนี้ IMF เตือนว่า แม้ IMF ยืดระยะเวลาการชำระหนี้ออกไปจนถึงครึ่งหลังของศตวรรษนี้ แต่ก็อาจไม่เพียงพอที่จะทำให้สถานการณ์หนี้สินของกรีซกลับอยู่ภาวะปกติอย่างยั่งยืน หลังจากที่กรีซบังคับใช้มาตรการควบคุมเงินทุนในครั้งนี้
ทั้งนี้ รัฐบาลกรีซได้ประกาศใช้มาตรการควบคุมเงินทุนเมื่อวันที่ 29 มิ.ย.ที่ผ่านมา ซึ่งรวมถึงการปิดธนาคารพาณิชย์และตลาดหลักทรัพย์
รายงานล่าสุดเมื่อวานนี้ระบุว่า รัฐบาลกรีซประกาศขยายวันหยุดธนาคารออกไปอีกครั้งจนถึงวันที่ 16 ก.ค. หลังจากที่เริ่มประกาศหยุดมาตั้งแต่วันที 29 มิ.ย.
 
อินโฟเควสท์ แปลและเรียบเรียง